पाएं अपने शहर की ताज़ा ख़बरें और फ्री ई-पेपरडाउनलोड करें
खुला शराब ठेका और रेड अलर्ट जनअनुशासन पखवाड़े की परवाह किए बिना जाम से जाम टकराते शराब के शौकीन। जिले के सादुलशहर कस्बे के अलीपुरा रोड पर स्थित एक शराब ठेके पर जब प्रशासन का दस्ता पहुंचा तो कुछ ऐसा ही माहौल मिला। असल में तहसीलदार हरीश टाक और नायब तहसीलदार मोनिका बंसल गुरुवार को पतली चैकपोस्ट का निरीक्षण करने गए थे। वहां से लौटे तो अलीपुरा रोड पर स्थित शराब ठेके को खुला देखकर गाड़ी रोक ली। शराब ठेका खुला था और अंदर कुछ लोग शराब पी भी रहे थे। इस पर तहसीलदार टाक और नायब तहसीलदार मोनिका बंसल एक्शन में आ गए। दोनों ने ठेके पर मौजूद लोगों से पूछताछ की और ठेका तीन दिन के लिए सीज कर दिया। नायब तहसीलदार बंसल ने बताया कि बाजार में बिना कारण घूम रहे लोगो और गाइड लाइन का उल्लंघन करने वालों के चालान भी किए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn